പല പ്രശനങ്ങളും ഒരു ഹഗ്ഗില് ഒതുക്കാം! ഒരാള് തനിക്ക് പ്രിയപ്പെട്ട വ്യക്തിയെ ആലിംഗനം ചെയ്യുമ്ബോള് അവര്ക്കിടയില് ഒരുപാട് കാര്യങ്ങള് സംഭവിക്കുന്നു. ഉള്ളിലുള്ള സ്നേഹത്തെ പ്രകടിപ്പിക്കാനുള്ള ഏറ്റവും ശക്തമായ മാര്ഗ്ഗമാണ് ആത്മാര്ത്ഥമായി നല്കുന്ന ആലിംഗനം. മാനസികമായി മാത്രമല്ല ശാരീരികമായി പോലും പല രീതിയിലും ഗുണം ചെയ്യുന്ന ഒരു പ്രക്രിയ ആണിത്. ആലിംഗനം നല്കുന്ന വ്യക്തി തന്റെ സ്നേഹവും വാത്സല്യവുമൊക്കെ പ്രകടിപ്പിക്കുമ്ബോള്, അത് സ്വീകരിക്കുന്നയാള്ക്ക് നിമിഷങ്ങള്ക്കുള്ളില് തന്നെ മെച്ചപ്പെട്ട മാനസിക ആരോഗ്യവും സന്തോഷവും ധൈര്യവുമെല്ലാം ലഭിക്കുന്നു. സമ്മര്ദ്ദത്തിന് കാരണമാകുന്ന ഹോര്മോണ് ആണ് കോര്ട്ടിസോള്. സമ്മര്ദ്ദം കൂടുമ്ബോള് ഈ ഹോര്മോണ് നില ഉയരുന്നു. ഇത് പല ആരോഗ്യ പ്രശ്നങ്ങള്ക്കും കാരണമാകും. എന്നാല് സമ്മര്ദ്ദം അനുഭവിക്കുന്ന വ്യക്തിക്ക് ഈ സമയം ഒരു ആലിംഗനം നല്കി നോക്കൂ.. അവര്ക്ക് സമ്മര്ദ്ദത്തില് നിന്ന് ഒരു പരിധി വരെ ആശ്വാസം ലഭിക്കുന്നതായി മനസ്സിലാകും. ബന്ധങ്ങള് ദൃഢപ്പെടുത്താനുള്ള ഏറ്റവും മികച്ച മാര്ഗ്ഗമാണ് ആലിംഗനം. പ്രിയപ്പെട്ടവരെ ചേര്ത്തുപിടിക്കുമ്ബോള് നിനക്ക് ഞാനുണ്ട് എന്ന ചിന്ത പരസ്പരം വളര്ത്തിയെടുക്കുന്നു. പല രോഗങ്ങള്ക്കുമുള്ള നല്ലൊരു മരുന്നാണ് ആലിഗനം. ശാരീരികമായ സ്പര്ശനം മാനസികാരോഗ്യം മെച്ചപ്പെടുത്താന് സഹായിക്കുന്നത് വഴി പല രോഗങ്ങളെയും പ്രതിരോധിക്കാന് സഹായിക്കുന്നു. ഹൃദയാരോഗ്യം മെച്ചപ്പെടുത്താനും നല്ലൊരു ആലിംഗനത്തിന് കഴിയുമെന്ന് പല പഠനങ്ങളും വ്യക്തമാക്കിയിട്ടുമുണ്ട്. ഉയര്ന്ന രക്തസമ്മര്ദ്ദം നിയന്ത്രിക്കാനും ഇതൊരു മികച്ച മാര്ഗ്ഗമാണ്. നിത്യ ജീവിതത്തില് പലപ്പോഴും ദുസ്സഹമായ പല സാഹചര്യങ്ങളും നേരിടേണ്ടി വന്നേക്കാം. ഇങ്ങനെയുള്ള അവസരങ്ങളില് അനാവശ്യമായ ഭയവും അസ്വസ്ഥതയും വിഷമങ്ങളുമെല്ലാം നമ്മെ വേട്ടയാടും. ഈ അവസ്ഥയിലൂടെ കടന്നുപോകുന്നവര്ക്ക് നല്കാവുന്ന മികച്ച ഔഷധമാണ് നല്ലൊരു ആലിഗനം. അമിതമായ മാനസിക പിരിമുറുക്കം പല തരത്തിലുള്ള ശാരീരിക വേദനകള്ക്ക് കാരണമാകുന്നത് ശ്രദ്ധിച്ചിട്ടില്ലേ? ഇത്തരം സന്ദര്ഭങ്ങളില് അവരെ ഒന്ന് ചേര്ത്ത് പിടിച്ച് ആലിംഗനം ചെയ്യുന്നത് പേശികള്ക്ക് അയവ് വരുത്താനും രക്തചംക്രമണം മെച്ചപ്പെടുത്താനും സഹായിക്കും. ഇത് പല വേദനകളില് നിന്ന് ആശ്വാസം ലഭിക്കാനും സഹായിക്കും. നിസ്സഹായത, നെഗറ്റീവ് ആയ ചിന്തികള് എന്നിവയൊക്കെ പല ആളുകളെയും വിഷാദ രോഗത്തിലേയ്ക്ക് തള്ളിവിടാന് കാരണമാകാറുണ്ട്. ഇത്തരം സാഹചര്യങ്ങളില് ആശ്വാസ വാക്കുകളേക്കാള് ഫലവത്തായി പ്രവര്ത്തിക്കുന്നത് മുറുകെയുള്ള ഒരു ആലിംഗനമാണ്. ഈ സമയം ശരീരത്തിലെ ഓക്സിടോസിന് ഹോര്മോണിന്റെ അളവ് വര്ദ്ധിപ്പിക്കുകയും അവരില് സന്തോഷം വര്ദ്ധിപ്പിക്കുകയും ചെയ്യുന്നു.